Republikanerne angreb Trumans håndtering af Korea-krigen og hans håndtering af den bredere kolde krig og påstod, at sovjetiske spioner havde infiltreret den amerikanske regering. Demokraterne angreb Eisenhower for ikke at fordømt den republikanske senator Joe McCarthy og andre reaktionære republikanere, som de påstod havde deltaget i hensynsløse og uberettigede angreb. Stevenson forsøgte at adskille sig fra den upopulære Truman-administration, ved i stedet at føre kampagne omkring den populære New Deal. Ligeledes forsøgte Stevenson at skabe frygt blandt den amerikanske befolkningen, ved at italesætte muligheden for en anden stor depression under en eventuel republikansk administration.